༢ཕག་གྲུབ་རྡོ་རྗེ་རྒྱལ་པོའི་སློབ་མ་རྒྱལ་ཚ་ཀུན་དགའ་ཤེས་རབ།མཚན་གཞན་རིན་ཆེན་མགོན།ཤབ་སྨད་དུ་གནུབས་ནམ་མཁའི་སྙིང་པོའི་གདུང་བརྒྱུད་དུ་སྐུ་འཁྲུངས།དགུང་ལོ་ལྔར་ཡིག་རྩིས་ལ་སྦྱང་པ་མཛད།སྐུ་ན་སོན་རྗེས་གནུབས་ཉི་མ་སོགས་མཁས་གྲུབ་མང་པོའི་དྲུང་ནས་གཞུང་ལུགས་མང་དུ་གསན།དེ་ནས་ཡུལ་དབུས་སུ་བྱོན་ཏེ་པུ་རངས་ལོ་ཙ་བའི་དངོས་སློབ་དམར་ཆོས་ཀྱི་རྒྱལ་པོ་སོགས་དང་མཇལ།བླ་མ་དམར་གྱི་ཞལ་བཀོད་ལྟར།འགྲོ་མགོན་ཕག་མོ་གྲུ་པ་རྡོ་རྗེ་རྒྱལ་པོའི་ཞབས་ལ་གཏུགས་ནས་བཀའ་བསྟན་གདམས་ངག་མང་དུ་གསན་པས་ཕྱག་རྒྱ་ཆེན་པོའི་རྟོགས་པ་ཁྱད་པར་ཅན་འཁྲུངས།ལྕགས་ཡོསལོར་ཁྲོ་ཕུ་དགོན་ཕྱག་བཏབ།ཁྲོ་ཕུ་བཀའ་བརྒྱུད་པའི་སྲོལ་གཏོད།དགེ་འདུན་གྱི་སྡེ་བཙུགས།སློབ་མ་མང་དུ་འདུས།མཐར་དགུང་ལོ་བདུན་ཅུ་དོན་བརྒྱད་ལ་ཕེབས་སྐབས་དགོངས་པ་གཞན་དོན་དུ་གཤེགས།